./data/stoa0275/stoa019/stoa0275.stoa019.opp-lat1.xml
De utroque autem ipse dominus pronuntiavit  Dicens enim, Adhuc multa habeo quae loquar ad vos, sed nondumpotestis portare ea, cum venerit spiritus sanctus, ille vos ducet inomnem veritatem, satis utique praetendit ea acturum illum quaeet nova existimari possint, ut nunquam retro edita, et aliquandoonerosa, ut idcirco non edita  Ergo, inquis, hac argumentationequidvis nova et onerosum paracleto adscribi poterit, etsi abadversario spiritu fuerit  Non utique  Adversarius enim spiritus exdiversitate praedicationis appareret, primo regulam adulterans fidei,et ita ordinem adulterans disciplinae, quia cuius gradus prior est,eius corruptela antecedit, id est fidei, quae prior est disciplina Ante quis de deo haereticus sit necesse est, et tunc de instituto Paracletus autem multa habens edocere quae in illum distulit dominus,secundum praefinitionem, ipsum primo Christum contestabiturqualem credimus, cum toto ordine dei creatoris, et ipsumglorificabit, et de ipso commemorabit, et sic de principali regulaagnitus illa multa quae sunt disciplinarum revelabit, fidem dicentepro eis integritate praedicationis, licet novis, quia nunc revelantur,licet onerosis, quia nec nunc sustinentur, non alterius tamenChristi quam qui habere se dixit et alia multa quae a paracletoedocerentur, non minus istis onerosa quam illis a quibus nondumtunc sustinebantur